sagorsarker/bangla-wikipedia huggingface dataset:
পারভীন কৌর

পারভীন কৌর একজন ভারতীয় অভিনেত্রী যিনি মূলত হিন্দী চলচ্চিত্র ও টেলিভিশন জগতের সাথে যুক্ত। তিনি মুম্বাইয়ে জন্মগ্রহণ করেছিলেন। পারভীন সাথায়ে কলেজ থেকে স্নাতক ডিগ্রি অর্জন করেছেন।
পারভীন কৌর বিবিধ জনপ্রিয় টিভি ধারাবাহিকের অংশ ছিলেন। তিনি ইশক আনপ্লাগড, হামকো তুমসে হো গয়া হ্যায় পেয়ার কেয়া করে ইত্যাদি ধারাবাহিকে অভিনয় করেছিলেন। তিনি স্টার প্লাসে ২০১৩ সালে সম্প্রচারিত একতা কাপুরের বালাজি টেলিফিল্মস প্রযোজনা সংস্থার অধীনে নির্মিত জনপ্রিয় টিভি ধারাবাহিক ইয়ে হ্যায় মহব্বতে -এর অংশ ছিলেন। তিনি কালারস টিভিতে সম্প্রচারিত ইতিহাস নির্ভর ধারাবাহিক চক্রবর্তী অশোকা সম্রাট -এর অংশ ছিলেন। এছাড়াও তিনি কালারস টিভির আরো দুই ধারাবাহিক কসম তেরে পেয়ার কি এবং বালিকা বধুতে অভিনয় করেছেন। "কসম তেরে পেয়ার কি" ধারাবাহিক তার বালাজি টেলিফিল্মসের সাথে দ্বিতীয় প্রকল্প ছিল। কৌর বেশ কয়েকটি চলচ্চিত্রে অভিনয় করেছেন যাদের মধ্যে উল্লেখযোগ্য; "চিনার দাস্তান-এ-ইশক(২০১৫), এয়ারলিফ্ট(২০১৬)" এবং "ফ্যান(২০১৬)"। এছাড়াও তিনি বিবিধ টিভি বিজ্ঞাপনেও কাজ করেছেন, যার মধ্যে রয়েছে: অ্যামাজনের আপনি দুকান, ফ্র্যাঙ্কলিন টেম্পলটন, রাজধানী ডাল, কুরকুরে এবং রিলায়েন্স ফ্রি।
রবীন্দ্রনাথ দত্ত

রবীন্দ্রনাথ দত্ত (রবি দত্ত নামেও পরিচিত) ছিলেন একজন ভারতীয় কবি এবং শিক্ষাবিদ। তার বেশিরভাগ লেখা ইংরেজিতে। তিনি ১৮৮৩ সালের ১ অক্টোবর কলকাতার শঙ্কর ঘোষ লেনে এক বিখ্যাত বাঙালি পরিবারে জন্মগ্রহণ করেন। তাঁর বাবা জ্ঞানেন্দ্র নাথ দত্ত ছিলেন হাটখোলা দত্ত পরিবারের সদস্য।
তিনি অক্সফোর্ড বিশ্ববিদ্যালয়ে পড়াশোনা করেছিলেন। তিনি বি.এ. (ট্রাইপোস, ১৯০৬) এবং এম.এ. (১৯১০) ডিগ্রি অর্জন করেন। তিনি ২৭ জানুয়ারি ১৯০৮ সালে গ্রে’স ইন থেকে বার অ্যাট ল ডিগ্রি লাভ করেন এবং ১৯০৯ সালে কলকাতা উচ্চ আদালতে তালিকাভুক্ত হন। তবে, তিনি আইন চর্চা করেননি। ১৯১৭ সালে মৃত্যুর আগ পর্যন্ত তিনি কলকাতা বিশ্ববিদ্যালয়ে ইংরেজি এবং তুলনামূলক ভাষাতত্ত্ব অধ্যাপনা করেছিলেন। তিনি একজন খুবই জনপ্রিয় শিক্ষক ছিলেন।
তিনি ১৯১৩ সালে একজন মার্জিত ইংরেজ মহিলা এমিলি জি. অ্যাটকিনসনকে বিয়ে করেন। রবি দত্ত তার স্ত্রী এমিলির সাথে ভারতের কলকাতার (কলকাতার) শহরতলির বরানগরের কাশীনাথ দত্ত রোডে তার পৈতৃক বাড়িতে থাকতেন।
১৯০৯ সালে তিনি "পূর্ব ও পশ্চিমের প্রতিধ্বনি" লেখেন।
এমা টিম্বারি

এমা টিমবেরি ( ১৮৪২ - ২৬ নভেম্বর ১৯১৬) ছিলেন একজন মুলগোয়া আদিবাসী অস্ট্রেলিয়ান খোলশিল্পী এবং পরিবারের মা ও কর্ত্রী। তিনি "ইলাওয়ারার রানী", "লা পেরুসের রানী" বা "গ্র্যানি টিম্বারি" নামেও পরিচিত ছিলেন। তার ঝিনুকখোলশিল্প পারিবারিক ঐতিহ্যের অংশ হয়ে ওঠে যা আজও অব্যাহত রয়েছে। টিম্বারি খ্রিস্টান ধর্মে ধর্মান্তরিত ছিলেন এবং অস্ট্রেলিয়ার লা পেরুসের খ্রিস্টান এন্ডেভার সোসাইটিতে সক্রিয় ছিলেন। টিমবার্লি তার মাতৃভাষা ধারাওয়াল সম্পর্কে একজন সাংস্কৃতিক তথ্যদাতা হিসেবেও কাজ করেছিলেন।
টিমবারি নিউ সাউথ ওয়েলসের লিভারপুলে জর্জেস নদীর তীরে জন্মগ্রহণ করেন। তিনি ধারাওয়াল ভাষায় কথা বলতেন এবং মূলত তার সৎ বাবার পদবি, লন্ড বা লোন্ডস নামে পরিচিত ছিলেন। দশ বছর বয়সে, তাকে নিউ সাউথ ওয়েলসের সারি হিলসে মিস্টার অ্যান্ড মিসেস এডওয়ার্ড হিলের সাথে থাকতে নিয়ে যাওয়া হয়। সেখানে, তিনি নিয়মিত রবিবার স্কুলে যোগদান শুরু করেন। ১৮৬৪ সালে তিনি বোটানি সাগরে একজন আদিবাসী জেলে জর্জ টিমবেরিকে বিবাহ করেন। তার এবং জর্জের একত্রে ১১টি সন্তান ছিল। ১৮৮২ সালের মধ্যে এই দম্পতি অস্ট্রেলিয়ার লা পেরুসে চলে আসেন যেখানে টিম্বারি খোলসের ঝুড়ি তৈরি করে অতিরিক্ত অর্থ উপার্জন করতেন। টিম্বারির ঝিনুক খোলসের কাজসমূহ নিয়মিতভাবে প্রদর্শিত হত এবং প্রতি বছর অস্ট্রেলিয়ার সিডনিতে রয়্যাল ইস্টার শোতে বিক্রি হত। টিম্বারির কাজ লা পেরুসের খোলশিল্পের "প্রাথমিক পর্যায়ের" অংশ। ১৯১০ সালে, তার খোলশিল্প লন্ডনে প্রদর্শিত হয়েছিল।
টিম্বারি তার সম্প্রদায়ে সম্মানিত ছিলেন। তারা টিম্বারিকে "লা পেরুসের রানী" ও "গ্র্যানি টিম্বারি" নামে পরিচিতি প্রদান করেন। টিম্বারি একজন দক্ষ জেলেও ছিলেন, এবং কমপক্ষে দুইবার, ১৮৭৬ সালে এবং ১৯০০ সালের গোড়ার দিকে, সম্প্রদায়ের জন্য একটি নৌকা সরবরাহ করা হয়েছিল যাতে তারা তাদের নিজস্ব মাছ ধরতে পারে। ১৮৭৬ সালে সরবরাহ করা নৌকাটির নামকরণ করা হয়েছিল "কুইন এমা", টিম্বারির সম্মানে।
টিম্বারি তার নিজস্ব সংস্কৃতি সম্পর্কেও একজন তথ্যপ্রযুক্তিবিদ ছিলেন, তিনি নৃবিজ্ঞানী আরএইচ ম্যাথিউসের সাথে কাজ করতেন, যিনি ধারাওয়াল ভাষা এবং সংস্কৃতি অধ্যয়ন করছিলেন। মারিয়া নুজেন্ট লিখেছেন যে টিমবারির "তথ্য ধারাওয়াল ভাষার সংরক্ষণ এবং পুনরুজ্জীবনের জন্য অপরিহার্য ছিল।" টিমবারি, যিনি ১৮৯০-এর দশকের গোড়ার দিকে খ্রিস্টান ধর্মান্তরিত হয়েছিলেন, তিনি লা পেরুস আদিবাসী বসতিতে খ্রিস্টান ধর্মপ্রচারকদের সাথে এবং খ্রিস্টান এন্ডেভার সোসাইটির সাথেও জড়িত ছিলেন। টিমবেরি লা পেরুসে খ্রিস্টান এন্ডেভার সোসাইটি শাখার সহ-সভাপতি হিসেবে নির্বাচিত হন। টিম্বারি ধর্মপ্রচারকদের ঘনিষ্ঠ ছিলেন, রেটা ডিক্সন এবং দুই মহিলা একসাথে কাজ করতেন। সম্প্রদায়ের বিশ্বাস ছিল যে রাণী ভিক্টোরিয়া টিম্বারিকে জমি দিয়ে গিয়েছিলেন, কিন্তু আগুনে সেই কাগজপত্রসমূহ পুড়ে গেছে।
টিম্বারি ১৯১৬ সালের ২৬ই নভেম্বর লা পেরুসে মারা যান এবং তাকে অস্ট্রেলিয়ার উদ্ভিদবিদ্যা কবরস্থানে সমাহিত করা হয়। তিনি তার নাতি জোসেফ টিমবারির সাথে শিল্পকলার এক দীর্ঘ পারিবারিক উত্তরাধিকার রেখে গেছেন, যিনি একজন বুমেরাং নির্মাতা হিসেবে খ্যাতিমান ছিলেন এবং তার পরিবারের মহিলারা শেলওয়ার্কের কাজ চালিয়ে যাচ্ছেন। তার প্রপৌত্রী, এসমে রাসেল, তার ঝিনুকের কাজের জন্য পুরস্কার জিতেছেন।
সঞ্জু দেবী

সঞ্জু দেবী একজন ভারতীয় রাজনীতিবিদ যিনি ভারতের উত্তরপ্রদেশের ১৭তম বিধানসভার সদস্য হিসেবে দায়িত্ব পালন করেছেন। তিনি উত্তরপ্রদেশের আম্বেদকর নগরের টান্ডা নির্বাচনী এলাকা থেকে প্রতিনিধিত্ব করেছেন। তিনি ভারতীয় জনতা পার্টির সদস্য।
সঞ্জু দেবী উত্তরপ্রদেশের ১৭তম বিধানসভার সদস্য ছিলেন। ২০১৭ সাল থেকে তিনি টান্ডা নির্বাচনী এলাকা থেকে ভারতীয় জনতা পার্টির সদস্য হিসেবে প্রতিনিধিত্ব করছেন।
বিগ বস ২

বিগ বস ২ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের দ্বিতীয় মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৭ সালের ১৭ই আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৭ দিনের যাত্রা শেষে ২০০৭ সালের ২২শে নভেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেত্রী শিল্পা শেট্টি এই মৌসুমের উপস্থাপনা করেছেন।
১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল আশুতোষ কৌশিক জয়লাভ করেছেন, অন্যদিকে রাজা চৌধুরী প্রথম রানার-আপ হয়েছেন। এছাড়াও জুলফি সৈয়দ এবং রাহুল মহাজন ফাইনালে পৌঁছেছিলেন।
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান "বিগ ব্রাদারের" আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।
এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।
নারীবাদের রক্ষণশীল রূপ

কিছু কিছু নারীবাদের ধারা অন্যগুলোর তুলনায় বেশি রক্ষণশীল বলে বিবেচিত হয়।
ঐতিহাসিকভাবে, নারীবাদী পণ্ডিতেরা সাধারণত রক্ষণশীল নারীদের নিয়ে বেশি আগ্রহ দেখাননি। তবে সাম্প্রতিক বছরগুলোতে, এই নারীদের দৃষ্টিভঙ্গি নিয়ে আরও গভীর গবেষণা করার চেষ্টা করা হচ্ছে।
কারণ, প্রায় প্রতিটি নারীবাদী ধারার মধ্যেই কিছু না কিছু রক্ষণশীল উপাদান থাকতে পারে। তবে এই তালিকাটি শুধুমাত্র সেসব নারীবাদী ধারার উপর কেন্দ্রীভূত, যেগুলো মূলত রক্ষণশীল।
এই তালিকায় এমন সংস্থা বা ব্যক্তিদের অন্তর্ভুক্ত করা হতে পারে যেখানে নারীবাদের রক্ষণশীল রূপগুলো আরও সহজেই সনাক্ত করা যায়, তবে এটি মূলত বিভিন্ন রূপের একটি তালিকা। সাধারণভাবে, নির্দিষ্ট নারীবাদী ধারা সম্পর্কিত সংস্থা ও ব্যক্তিদের এই তালিকায় অন্তর্ভুক্ত করা উচিত নয়, বরং সেই নির্দিষ্ট ধারা সম্পর্কিত নিবন্ধের লিঙ্ক অনুসরণ করে তাদের সম্পর্কে জানা যেতে পারে।
যুক্তরাজ্যে, বর্তমানে কনজারভেটিভ পার্টির অনেক বিশিষ্ট নারী নেতারা নিজেদের নারীবাদী বলে পরিচয় দেন। এই প্রবণতা থেরেসা মে-এর মাধ্যমে শুরু হয়, যখন তিনি ফসেট সোসাইটি-এর 'দিস ইজ হোয়াই আর ফেনিনিস্ট লুকস লাইক' লেখা একটি টি-শার্ট পরিধান করেন। বর্তমান ব্রিটিশ নারী সংসদ সদস্যরা তাদের নিজ নিজ নীতির পক্ষে নারীবাদী যুক্তি ব্যবহার করেন, যার মধ্যে কর্মক্ষেত্রে সমান সুযোগের পক্ষে থাকা এবং পর্নোগ্রাফির বিরোধিতা অন্তর্ভুক্ত।
গুলসেন আক্তাস

গুলসেন আক্তাস (জন্ম ১৯৫৭) একজন তুর্কি শিক্ষাবিদ এবং কুর্দি বংশোদ্ভূত নারী সমাজকর্মী। বার্লিনের শোনবার্গে বসবাস করেন। তিনি জার্মানিতে অভিবাসী মহিলাদের নানা সেবা প্রদানের করেন। তিনি ২০০৯ সালে "কসমোপলিটা" এবং ২০১১ সালে "অর্ডার অফ মেরিট অফ বার্লিন" পুরস্কারে ভূষিত হন।
গুলসেন আকতাস ১৯৫৭ সালে তুরস্কের পূর্ব আনাতোলিয়া অঞ্চলের টুনসেলিতে জন্মগ্রহণ করেন। তিনি কুর্দি আলেভি বংশোদ্ভূত।
২১ বছর বয়সে, গুলসেন আক্তাস তার মায়ের সাথে জার্মানিতে যান। প্রথমে ফ্রাঙ্কফুর্ট আম মেইন এবং পরে বার্লিন থেকে তিনি রাষ্ট্রবিজ্ঞানে ডিগ্রি অর্জন করেন।
স্নাতক শেষ করার পর, তিনি বার্লিনের প্রথম নারী আশ্রয়কেন্দ্রগুলির একটিতে কাজ করেন এবং বিভিন্ন অভিবাসী এবং নারী প্রকল্পে কাজ করেন। ২০০৪ সালে, তিনি শোনবার্গের নিউমার্ক প্রাথমিক বিদ্যালয়ের বিভিন্ন বংশোদ্ভূত ছাত্র এবং অভিভাবকদের তত্ত্বাবধান এবং পরামর্শ দেবার দায়িত্ব পালন করেন। তিনি সেনবার্গের নিউমার্ক অঞ্চলে বসবাস করেন। তিনি আর্মেনিয়ান, তুর্কি, কুর্দি, বসনিয়ান এবং আরব নারী, মা ও মেয়েদের জন্য একটি নারী নেটওয়ার্ক প্রতিষ্ঠা করেছিলেন।
বিভিন্ন জাতিগত গোষ্ঠীর অভিবাসীদের সাথে সম্পর্কিত তার প্রকল্পগুলির জন্য তিনি ২০০৯ সালের "কসমোপলিটা" পুরস্কারে ভূষিত হন।
৩০ সেপ্টেম্বর ২০১১-এ, বার্লিনের গভর্নিং মেয়র ক্লাউস ওয়াওয়ারিট তাকে বার্লিনের অর্ডার অফ মেরিট ()প্রদান করেন।
আমারি সাইফি

আমারি সাইফি ( ) (জন্ম ২৩ এপ্রিল ১৯৬৮), ইসলামপন্থী মিলিশিয়া সালাফিস্ট গ্রুপ ফর প্রিচিং অ্যান্ড কমব্যাট (জিএসপিসি) এর একজন নেতৃত্ব স্থানীয় নেতা।তিনি তার ছদ্মনাম আবু হায়দারা বা আবদেররাজাক লে পারা নামেও পরিচিত। "প্যারিস ম্যাচ" অনুসারে, সাইফি দাবি করেছিলেন যে, তিনি ১৯৯০ থেকে ১৯৯৩ সাল পর্যন্ত আলজেরিয়ার প্রতিরক্ষামন্ত্রী খালেদ নেজারের প্রধান দেহরক্ষী ছিলেন। ধারণা করা হয় যে, তিনি ১৯৯২ সালে সশস্ত্র ইসলামপন্থী আন্দোলনে যোগ দেন এবং পরে জিএসপিসির সেকেন্ড-ইন-কমান্ড হন। কিন্তু ২০০৪ সাল পর্যন্ত জিএসপিসির ওয়েবসাইটে তার নাম দেখা যায়নি।তার ডাকনাম "এল প্যারা" "প্যারাট্রুপার" শব্দটি থেকে এসেছে।এর কারণ হিসেবে ধারণা করা হয় যে, তিনি ইসলামপন্থী নেটওয়ার্কে যোগদানের পূর্বে আলজেরিয়ার সশস্ত্র বাহিনীর একজন প্রশিক্ষিত প্যারাসুটিস্ট ছিলেন।
২০০৩ সালে আলজেরিয়ায় ৩২ জন পর্যটক, (যাদের বেশিরভাগই জার্মান)-এর অপহরণকারী হিসেবে চিহ্নিত হওয়ার পর সাইফি ব্যাপকভাবে পরিচিতি লাভ করেন। একই সময়ে আলজেরিয়ান সরকার দাবি করে যে, একজন প্রাক্তন সামরিক এজেন্ট পক্ষ পরিবর্তন করে পালিয়ে গেছে।অপহরণকৃত জিম্মিরা দুটি দলে বিভক্ত হয়ে মুক্তি লাভ করে। একদল মুক্তিপণের বিনিময়ে মুক্তি লাভ করে।অন্যদলকে অপহরণের পর আলজেরিয়ান সেনাবাহিনী কর্তৃক মুক্ত করা হয়। অপহরণকারী সাইফি এবং তার ৫০ জন লোক উত্তর মালি ত্যাগ করে এবং নাইজারের মধ্য দিয়ে উত্তর চাঁদে পৌঁছে। আলজেরিয়া ও মালির সম্মিলিত বাহিনী তাদের ধাওয়া করে উত্তর চাঁদে পৌঁছে গেলেও তাদের ধরতে ব্যর্থ হয়।
২০০৪ সালের মার্চ মাসে, সাইফিকে চাঁদের বিদ্রোহী গোষ্ঠী মুভমেন্ট ফর ডেমোক্রেসি অ্যান্ড জাস্টিস ইন চাঁদ (এমডিজেটি) বন্দী করে। এমডিজেটির নেতারা তাকে বিচারের জন্য জার্মানিতে পাঠানোর চেষ্টা করেছিলেন, কিন্তু ২০০৪ সালের অক্টোবরে তাকে আলজেরিয়ার গোপন পরিষেবার কাছে হস্তান্তর করা হয়। ২০০৫ সালের জুন মাসে, আলজেরিয়ান সরকার ঘোষণা করে যে,তাকে যাবজ্জীবন কারাদণ্ড দেওয়া হয়েছে।
২০০৫ সালে "লে মন্ডে ডিপ্লোম্যাটিকের" একটি তদন্তে নিশ্চিত করা হয়েছিল যে, সাইফি একজন প্রকৃত ইসলামপন্থী ছিলেন না বরং তিনি আলজেরিয়ান সরকারের একজন এজেন্ট ছিলেন। তিনি পর্যটকদের অপহরণ করে একটি মিথ্যা পতাকা হামলা চালিয়েছিলেন। ব্রিটিশ লেখক জেরেমি কিনান ২০০৬ সাল থেকে এই তত্ত্বটি বিস্তারিতভাবে বর্ণনা করেছেন। তিনি অনুমান করেছেন যে, দক্ষিণ আলজেরিয়ায় (মিথ্যা) ইসলামপন্থী চরমপন্থী সন্ত্রাসী উপাদানের উপস্থিতি মার্কিন যুক্তরাষ্ট্রকে বেশ কয়েকটি সাহেল দেশের সাথে তাদের সন্ত্রাসবিরোধী চুক্তি সম্প্রসারণের সুযোগ করে দেবে।
২০১১ সালের মার্চ মাসে, আলজেরিয়ার বিচারমন্ত্রী তাইয়েব বেলাইজ বলেন যে, আমারি সাইফিকে হাসান হাত্তাব ও আবদেরেজাক এল পারাকের সাথে একটি কঠোর নিরাপত্তা বলয়ে আবদ্ধ কারাগারে কারারুদ্ধ করে রাখা হয়েছে।
এদিবে শাহিন

এদিবে শাহিন ১৯৬০ সালে তুরস্কের টুনসেলির নাজিমিয়েতে জন্মগ্রহণকারী একজন বিশিষ্ট নারী রাজনীতিবিদ ও সমাজকর্মী। তিনি ডেমোক্র্যাটিক সোসাইটি পার্টি (ডিটিপি)-র হয়ে পূর্ব আনাতোলিয়ার টুনসেলি প্রদেশের রাজধানী টুনসেলি (মামেকিয়ে) পৌরসভার মেয়র হিসেবে দায়িত্ব পালন করেন। তিনি কুর্দি আলেভি বংশোদ্ভূত একজন তুর্কি নাগরিক। এছাড়াও,তিনি রেউসেন ম্যাগাজিনের সম্পাদক হিসেবেও কাজ করেছিলেন।
এদিবে শাহিন ১৯৬০ সালে তুরস্কের টুনসেলির নাজিমিয়েতে জন্মগ্রহণ করেন এবং টুনসেলিতে উচ্চ বিদ্যালয় থেকে উচ্চ মাধ্যমিক পড়াশোনা শেষ করেন। এর পরে তিনি আগ্রির গার্লস ভোকেশনাল স্কুল থেকে স্নাতক ডিগ্রি অর্জন করেন। ১৯৮০ সালের আগ পর্যন্ত তিনি ট্রেজারি কেরানি হিসেবে কাজ করেছিলেন। সামরিক অভ্যুত্থানের পর, রাজনৈতিক পরিস্থিতির কারণে ১৯৮০ সালে সামরিক সরকার তাকে নির্বাসনে পাঠায়। তবে, পরবর্তীতে সাধারণ ক্ষমার পরেও তিনি নির্বাসন থেকে ফিরে আসেননি। নির্বাচনে দাঁড়ানোর জন্য তুরস্কে ফিরে আসার আগে, তিনি বহু বছর ধরে নারী ও মানবাধিকার সংগঠনের হয়ে কাজ করেছেন। 
ডেমোক্র্যাটিক সোসাইটি পার্টিতে (ডিটিপি) যোগদানের পর থেকেই তিনি দলের মহিলা শাখায় জড়িত ছিলেন। ২০০৯ সালের স্থানীয় নির্বাচনে তিনি ৮১টি প্রাদেশিক রাজধানীর দুইজন মহিলা মেয়রের মধ্যে একজন হিসেবে ডিটিপি-এর হয়ে টুনসেলির মেয়র নির্বাচিত হন। ২০১০ সালে মালাতিয়ার তৃতীয় ভারী দণ্ড আদালত তাকে একটি অবৈধ সংগঠনের পক্ষে প্রচারণা চালানোর অভিযোগে ১০ মাসের কারাদণ্ড দেয়। ২০১৫ সালের জুন মাসের সংসদীয় নির্বাচনে তিনি টুনসেলির পিপলস ডেমোক্রেটিক পার্টি (এইচডিপি) এর প্রতিনিধিত্ব করে তুরস্কের গ্র্যান্ড ন্যাশনাল অ্যাসেম্বলির সদস্য নির্বাচিত হন। 
তিনি রাজনীতিতে নারীদের শক্তিশালী প্রতিনিধিত্বের পক্ষে অবস্থান করেন। তিনি এই অগ্রগতিতে ডিটিপির ভূমিকা আরও বৃদ্ধির উপর জোর দেন। দেরসিম বিদ্রোহের সময় কুর্দিদের উপর নৃশংসতার বিষয়ে তিনি তুর্কি সরকারের কাছে একটি আর্কাইভ খোলার দাবি জানান। টুনসেলির নির্বাচিত মেয়র থাকার সময়, বাদের ক্ষতিকর প্রভাব এড়াতে,এদিবে শাহিন মুনজুর বাঁধ নির্মাণের বিরুদ্ধেও প্রচারণা চালিয়েছিলেন। 
২০১৬ সালের নভেম্বরে শাহিনকে পিকেকে-র সাথে যোগাযোগের অভিযোগে টুনসেলিতে গ্রেপ্তার করা হয়েছিল। ২০১৭ সালের ডিসেম্বরে তাকে ৮ বছর ৯ মাসের কারাদণ্ড দেওয়া হয়। কারাগারে তিনি লেখালেখি শুরু করেন এবং গুলতান কিসানাকের " "দ্য কালার পার্পল অফ কুর্দিশ পলিটিক্স" বইটিতে বেশ কয়েকটি লেখায় অবদান রাখেন।" 
এদিবে শাহিন বিবাহিত এবং তার দুটি সন্তান রয়েছে।
কিরণ ভার্গব

কিরণ ভার্গব একজন ভারতীয় টেলিভিশন অভিনেত্রী। তিনি অভিনেত্রী অঙ্কিতা ভার্গব প্যাটেলের মা এবং অভিনেতা করণ প্যাটেলের শাশুড়ি।
তিনি একতা কাপুরের বালাজি টেলিফিল্মস প্রযোজনা সংস্থার অধীনে নির্মিত জি টিভির জনপ্রিয় ও দীর্ঘ চলমান "কুমকুম ভাগ্য" ধারাবাহিকে দলজিৎ কোহলি (রণবীরের দাদী) এবং দঙ্গল টিভি চ্যানেলের "প্রেম বন্ধন" ধারাবাহিকে প্রেমলতা শাস্ত্রী চরিত্রে অভিনয় করেছিলেন। এছাড়াও তিনি বিবিধ টেলিভিশন ধারাবাহিকে অভিনয় করেছেন। ১৯৯৭ সালে জি টিভিতে সম্প্রচারিত "জঞ্জীরে" ছিল তার প্রথম টেলিভিশন ধারাবাহিক প্রকল্প। তিনি জি টিভির "লকীরে(১৯৯৮), অর্থ(২০০০)" ইত্যাদি জনপ্রিয় ধারাবাহিকে গুরুত্বপূর্ন ভূমিকায় অভিনয় করেছিলেন। বর্তমানে তিনি কালারস টিভিতে সম্প্রচারিত "অ্যাপোলীনা- স্বপ্নো কি উঁচি উড়ান" ধারাবাহিকে দময়ন্তী শুক্লা চরিত্রে অভিনয় করছেন।
তিনি একজন পেশাদার কত্থক নৃত্যশিল্পী যিনি ১৯৭৬ সাল থেকে পদ্মবিভূষণ পণ্ডিত বিরজু মহারাজের অধীনে প্রশিক্ষণ নিয়েছেন।
আশিক ইব্রেতি

হিদির গুরেল (১৯২০ – ৫ নভেম্বর ১৯৭৬), যিনি তার ছদ্মনাম নাম আশিক ইব্রেতি দ্বারা বেশি পরিচিত, ছিলেন একজন কুর্দি আশিক, কবি এবং লোক গায়ক । তার ছদ্মনামের অর্থ "অনুকরণীয় আশিক"। তাঁর কবিতাগুলি তুর্কি আলেভি লোক কবিতার ঐতিহ্য অনুসারে রচিত হয়েছিল। 
আশিক ইব্রেতি রাজনীতি, ইসলাম, সুফিবাদ এবং প্রেম সম্পর্কে কবিতা রচনা করেছিলেন। আশিক মাহজুনি শেরিফ তাকে "একজন প্রগতিশীল এবং বিপ্লবী মন্ত্রী" হিসেবে উল্লেখ করেছেন। 
হাদির গুরেল ১৯২০ সালে আলি এবং সুলতানের কাছে কায়সারির অন্তর্গত সারিজের কির্কিসরাক গ্রামে জন্মগ্রহণ করেন। তার পূর্বপুরুষরা মালাতিয়ার আকচাদাগ গ্রাম থেকে দেশান্তরিত হয়েছিলেন। যখন তার বয়স ৩ বছর তখন তার মা মারা যান। তা মার মৃত্যুর পরপরই যখন সে তিন বছর বয়সী তখন তার বাবা অন্য একজন মহিলাকে বিবাহ করেছিলেন। 
আরপ্র,তিনি একজন জুতা তৈরিকারীর সাথে কাজ শুরু করেন। ১৮ বছর বয়সে তার খালাতো বোন সুলতানের সাথে তার বিয়ে হয়।
সামরিক বাহিনী থেকে অবসর নেবার পর, তিনি কাহরামানমারাসের আফসিনে যান এবং অল্প সময়ের মধ্যেই সেলাই শিখে নেন। তিনি দর্জি হিসেবে তার শহর সারিতে ফিরে আসেন। এই কারণে তিনি তেরজি হিদির ("দর্জি হিদির") নামেও পরিচিত। এই সময়েই, তিনি বাগলামা বাজানো এবং কবিতা লেখা শুরু করেন। 
জুতা তৈরি এবং সেলাইয়ের কাজ ছাড়াও, তিনি খনি, বাদ্যযন্ত্র তৈরি এবং অপেশাদার দন্তচিকিৎসার মতো অনেক কাজ করতেন। তিনি কাহরামানমারাসের এলবিস্তানে যান এবং একজন ফটোগ্রাফার হিসেবে কাজ শুরু করেন কিন্তু শহরের সাথে খাপ খাইয়ে নিতে না পেরে নিজের শহরে ফিরে আসেন। তিনি তার কবিতার মাধ্যমে বিখ্যাত হয়ে ওঠেন এবং ইস্তাম্বুলে যান। 
তিনি ১৯৭৬ সালের ৫ নভেম্বর ইস্তাম্বুলে মারা যান। তার দুই মেয়ে (সুলতান এবং গুলবেয়াজ) এবং চার ছেলে (হায়দার, হুসেইন, হায়দার এবং কামাল) ছিল। ১৯৯২ সালে ৩৪ বছর বয়সে হিদির গুরেল মারা যান। তার মৃত্যুর কিছু বছর পর,তার স্ত্রী সুলতান ২০০০ সালের ফেব্রুয়ারিতে মারা যান। তার বড় ছেলে হায়দার ২০০১ সালের নভেম্বরে মৃত্যুবরণ করেন।তার বড় মেয়ে সুলতান ২০০৬ সালের ডিসেম্বরে মারা যান এবং তার ছেলে কামাল ২৪শে মার্চ, ২০১৪ সালে মারা যান। তার ছেলে হুসেইন তুরস্কের বালিকেসিরে থাকেন। আর, তার মেয়ে গুলবেয়াজ ইংল্যান্ডের লন্ডনে থাকেন।
অদিতি সাজওয়ান

অদিতি সাজওয়ান একজন ভারতীয় অভিনেত্রী যিনি মূলত টেলিভিশন জগতের সাথে যুক্ত। তিনি ২০০৭ সালে জি টিভিতে সম্প্রচারিত "মেরি ডোলি তেরে অঙ্গনা" ধারাবাহিকে অভিনয়ের মাধ্যমে অভিনয় জগতে প্রবেশ করেন। এই ধারাবাহিকে তিনি অর্পিতা ওবেরয়ের ভূমিকায় অভিনয় করেছিলেন। পরে, তিনি ২০০৮ সালে সম্প্রচারিত ইমাজিন টিভির রূপকথা ভিত্তিক ধারাবাহিক "রাজকুমার আরিয়ান" -এ মায়াশীনের ভূমিকায় অভিনয় করার জন্য নির্বাচিত হন। তার প্রাথমিক সাফল্য আসে ২০০৮ সালে কালারস টিভিতে সম্প্রচারিত হিন্দু পুরানভিত্তিক ধারাবাহিক "জয় শ্রী কৃষ্ণ" -তে শ্রীকৃষ্ণের মা যশোদার চরিত্রে অভিনয় করে। এই চরিত্রে অভিনয়ের জন্য তিনি দর্শকমহলে প্রসংশা ও পরিচিতি পান। পরে তিনি ইমাজিন টিভিতে মীরাবাঈ -এর জীবনকাহিনীর উপর নির্মিত ইতিহাসভিত্তিক ধারাবাহিক "মীরা" -এর নামভূমিকায় অভিনয় করেছিলেন। এছারাও তিনি "হামারি সাস লীলা", "পিয়া কা ঘর পেয়ারা লাগে", এবং "চিড়িয়া ঘরের" মতো শোতেও অভিনয় করেছেন। 
২০২১ সালে স্টার ভারত চ্যানেলে সম্প্রচারিত পুরানভিত্তিক ধারাবাহিক "জয় কনহইয়া লাল কী" -তে তিনি পুনরায় শ্রীকৃষ্ণের মা যশোদার চরিত্রে অভিনয় করেছিলেন।
অদিতি সাজওয়ান ভারতীয় টেলিভিশনের এক জনপ্রিয় অভিনেত্রী, যিনি দীর্ঘদিন ধরে বিভিন্ন ধারাবাহিকে গুরুত্বপূর্ণ চরিত্রে অভিনয় করে দর্শকদের মন জয় করেছেন। তার অভিনয় প্রতিভা, চরিত্রের প্রতি নিবেদন এবং অভিনয় দক্ষতা তাকে এক বিশেষ উচ্চতায় নিয়ে গেছে।
অদিতি সাজওয়ান ২০০৭ সালে "মেরি ডোলি তেরে অঙ্গনা" ধারাবাহিকে অর্পিতা চরিত্রে অভিনয়ের মাধ্যমে তার টেলিভিশন যাত্রা শুরু করেন। এরপর ২০০৮ সালে তিনি "রাজকুমার আর্যন"-এ মায়াশীন চরিত্রে এবং "জয় শ্রী কৃষ্ণ" ধারাবাহিকে শ্রীকৃষ্ণের পালক মা যশোদা-র ভূমিকায় অভিনয় করেন, যা তাকে ব্যাপক জনপ্রিয়তা এনে দেয়।
২০০৯ থেকে ২০১০ সালের মধ্যে তিনি "মীরা" ধারাবাহিকে প্রধান চরিত্রে অভিনয় করেন। এরপর ২০১০ সালে তিনি "লক্ষ্মী মহিমা" নামে একটি টেলিভিশন চলচ্চিত্রে লক্ষ্মী চরিত্রে অভিনয় করেন। ২০১১ সালে তিনি "হামারি সাস লীলা" ধারাবাহিকে কোয়েল চরিত্রে উপস্থিত হন।
তার ক্যারিয়ারের অন্যতম গুরুত্বপূর্ণ কাজ ছিল "বালবীর" (২০১২–২০১৪), যেখানে তিনি নটখট পরী চরিত্রে অভিনয় করেন। শিশু-কিশোরদের মধ্যে এই চরিত্রটি অত্যন্ত জনপ্রিয় হয়েছিল। একই সময়ে তিনি "পিয়া কা ঘর প্যারা লাগে" ধারাবাহিকে রূপ চরিত্রে অভিনয় করেন।
২০১৪ সালে তিনি "এক হাসিনা থি"-তে নিত্যা মিত্র চরিত্রে অভিনয় করেন, যা দর্শকদের মধ্যে বেশ আলোড়ন সৃষ্টি করে। একই বছর "সিংহাসন বত্তিসি"-তে জয়লক্ষ্মী চরিত্রে তার অভিনয় প্রশংসিত হয়।
২০১৪ থেকে ২০১৭ সাল পর্যন্ত তিনি "চিড়িয়া ঘর" ধারাবাহিকে কোয়েল ঘটক নারায়ণ চরিত্রে অভিনয় করেন, যা তার ক্যারিয়ারের অন্যতম দীর্ঘমেয়াদী কাজ। ২০১৫ সালে "কভি অ্যায়সে গান গায়া করো" ধারাবাহিকে শ্যামি চরিত্রে অভিনয় করেন।
২০২০ সালে তিনি "আকবর কা বল বীরবল" ধারাবাহিকে রানী সাহিবা/মহারানী চরিত্রে অভিনয় করেন। তার সাম্প্রতিক কাজগুলোর মধ্যে অন্যতম হলো "জয় কনহাইয়া লাল কি" (২০২১–২০২২), যেখানে তিনি আবারও যশোদা চরিত্রে অভিনয় করেন।
অদিতি সাজওয়ান তার অভিনয় দক্ষতার মাধ্যমে টেলিভিশন দর্শকদের কাছে অত্যন্ত জনপ্রিয় হয়ে উঠেছেন। ঐতিহাসিক ও পৌরাণিক চরিত্র থেকে শুরু করে সমকালীন গল্পভিত্তিক ধারাবাহিকে তার অভিনয় দক্ষতা সব ক্ষেত্রেই প্রশংসিত হয়েছে। তার দীর্ঘ অভিনয় জীবন এবং উল্লেখযোগ্য কাজগুলো তাকে ভারতীয় টেলিভিশনের অন্যতম সফল অভিনেত্রীদের তালিকায় স্থান দিয়েছে।
নিশা নাগপাল

নিশা নাগপাল একজন ভারতীয় অভিনেত্রী যিনি মূলত টেলিভিশন জগতের সাথে যুক্ত।
তিনি করণ সিং গ্রোভার অভিনীত জি টিভির জনপ্রিয় ধারাবাহিক "কুবুল হ্যায়" -তে প্রথম অভিনয়ের সুযোগ পান। ধারাবাহিকে তিনি তানভীর বেগের ভূমিকায় অভিনয় করার জন্য নির্বাচিত হয়েছিলেন কিন্তু পরে তার স্বাস্থ্যগত সমস্যার কারণে তিনি ধারাবাহিক থেকে সরে আসেন এবং তার স্থানে আম্রপালি গুপ্তা তানভির চরিত্রে অভিনয় করেন। ২০১৪ সালে, তিনি সাহারা ওয়ান চ্যানেলে সম্প্রচারিত "মাসাক্কলি" ধারাবাহিকে প্রথম প্রধান চরিত্রে অভিনয় করার সু্যোগ পান। এই ধারাবাহিকে তিনি প্রধান নারী চরিত্র চাঁদনীর ভূমিকায় অভিনয় করেছিলেন।
এছাড়াও নিশা "ইয়ে হ্যায় আশিকি, পুনর্বিবাহ - এক নয়ি উমেদ," "লাজবন্তী", "নিশা অর উসকে কাজিন, বেগুসরাই" এবং "আধুরি কাহানি হামারির" মতো বহু টিভি ধারাবাহিকের বিভিন্ন চরিত্রে অভিনয় করেছেন।
২০১৭ সালে তিনি "৪ লায়ন্স ফিল্মস" প্রযোজনা সংস্থার ওয়েব সিরিজ "তনহাইয়া" -তে রাশির ভূমিকায় অভিনয় করেছিলেন। তাকে শেষ দেখা গেছিল সনি সাব চ্যানেলে ২০২৪ সালে সম্প্রচারিত "বংশজ" ধারাবাহিকে কোয়েল বর্মা চরিত্রে অভিনয় করতে।
মুহাম্মদ কাওথারানি

শেখ মোহাম্মদ হুসেইন আল-কাওথারানি হিজবুল্লাহর একজন সিনিয়র কমান্ডার এবং ইরাকে হিজবুল্লার যোগাযোগকারী। তিনি ইরান-জোটবদ্ধ আধাসামরিক গোষ্ঠীগুলির কার্যক্রম সমন্বয়ের জন্য পরিচিত। ২০২০ সালের জানুয়ারিতে মার্কিন ড্রোন হামলায় নিহত কুদস ফোর্সের প্রাক্তন কমান্ডার কাসেম সোলেইমানির মৃত্যুর পর তার প্রভাব উল্লেখযোগ্যভাবে বৃদ্ধি পায়। সোলাইমানির মৃত্যুর পর, আল-কাওথারানি ইরাকে ইরানপন্থী মিলিশিয়াদের রাজনৈতিক ও সামরিক কর্মকাণ্ডের সমন্বয়ের কিছু দায়িত্ব গ্রহণ করেছিলেন বলে জানা গেছে। 
ইরাকের নাজাফে জন্মগ্রহণকারী আল-কাওথারানি এই শহরেই পড়াশোনা করেছেন এবং দীর্ঘদিন ধরে ইরাকে হিজবুল্লাহর অভিযানে গুরুত্বপূর্ণ ভূমিকা পালন করেছেন। তিনি ইরাকি আরবি ভাষায় সাবলীলভাবে কথা বলতে পারেন । একজন ইরাকি মহিলার সাথে তার বিবাহিত জীবন তাকে ইরাকের রাজনৈতিক ও সামরিক ক্ষেত্রে এগিয়ে যেতে সাহায্য করেছে। ২০০৩ সালে মার্কিন নেতৃত্বাধীন ইরাক আক্রমণের পর যখন তাকে দেশটিতে হিজবুল্লাহর কার্যক্রম তদারকির জন্য নিযুক্ত করা হয় তখন তার খ্যাতি বৃদ্ধি পায়। আল-কাওথারানি প্রায়শই বাগদাদ এবং বৈরুতের মধ্যে যাতায়াত করতেন বিশেষ করে রাজনৈতিক অস্থিতিশীলতার সময়ে ইরাকি নেতাদের সাথে ঘনিষ্ঠভাবে কাজ করতেন।
সশস্ত্র ইরাকি গোষ্ঠীগুলিকে তহবিল এবং লজিস্টিক সহায়তা প্রদানের ভূমিকার জন্য মার্কিন পররাষ্ট্র দপ্তর ২০১৩ সালে আল-কাওথারানিকে "বিশ্ব সন্ত্রাসী" হিসেবে মনোনীত করে। ২০২০ সালে, মার্কিন সরকার আল-কাওথারানির কার্যকলাপ এবং সহযোগীদের সম্পর্কে তথ্যের জন্য ১০ মিলিয়ন ডলার পুরস্কার ঘোষণা করেছিল, যার লক্ষ্য ছিল ইরাকে হিজবুল্লাহর কার্যক্রম ব্যাহত করা। আল-কাওথারানি বিদেশী কূটনৈতিক মিশনে আক্রমণ এবং ব্যাপক অপরাধমূলক কর্মকাণ্ডে জড়িত মিলিশিয়াদের সমন্বয়ের জন্য দায়ী বলে মনে করা হয়। আল-কাওথারানি ইরাকি রাজনীতিতেও জড়িত ছিলেন, বিভিন্ন উপদলের মধ্যে মধ্যস্থতা করেছিলেন এবং বিভিন্ন শিয়া গোষ্ঠীর উপর প্রভাব বজায় রেখেছিলেন। ইরাকি বিষয়ে তার দক্ষতার কারণে কেউ কেউ তাকে সোলাইমানির সাথে তুলনা করতে বাধ্য করেছে, যদিও তার প্রোফাইল কম। আমেরিকা আল-কাওথারানিকে লক্ষ্যবস্তু করা সত্ত্বেও, কিছু সূত্র উদ্বেগ প্রকাশ করেছে যে এই মনোযোগ সোলাইমানি হত্যার মতো তার উপর হত্যার চেষ্টার আগেও হতে পারে। 
২০১৫ সালের নভেম্বরে, সৌদি আরব মধ্যপ্রাচ্য জুড়ে হিজবুল্লাহর কার্যকলাপকে সমর্থন করার ভূমিকার জন্য মোহাম্মদ আল-কাওথারানি এবং অন্যান্য হিজবুল্লাহ নেতাদের সন্ত্রাসী হিসেবে মনোনীত করে। সৌদি স্বরাষ্ট্র মন্ত্রণালয় সন্ত্রাসবাদ এবং এর অর্থায়নের বিরুদ্ধে লড়াইয়ের চলমান প্রচেষ্টার অংশ হিসেবে হিজবুল্লাহর সাথে যুক্ত ব্যক্তি এবং সংস্থাগুলিকে লক্ষ্য করে এই ঘোষণা দিয়েছে।
নীনা চিমা

নীনা চিমা একজন প্রবীণ ভারতীয় অভিনেত্রী। তিনি পাঞ্জাবি নাট্যমঞ্চ এবং পাঞ্জাবি টেলিভিশনের সাথে দীর্ঘদিন যুক্ত ছিলেন। তিনি ১৯৯৮ সালে মুম্বাইতে চলে আসেন এবং তারপর থেকে বেশ কয়েকটি টিভি সিরিয়াল এবং হিন্দি ও পাঞ্জাবি চলচ্চিত্রে অভিনয় করেছেন। তার অভিনীত প্রথম হিন্দী ধারাবাহিক ছিল "ফ্লপ শো(১৯৮৯)" যা ডিডি ন্যাশনাল চ্যানেলে সম্প্রচারিত হয়। তার দ্বিতীয় টিভি ধারাবাহিক ছিল ডিডি ন্যাশনাল চ্যানেলের "আক্রোশ(২০০৪)"। এরপর তিনি বহু হিন্দী টিভি চ্যানেলের ধারাবাহিকে গুরুত্বপূর্ন পার্শ্ব চরিত্রে অভিনয় করেছেন। তিনি অপরাধমূলক পর্বভিত্তিক ধারাবাহিক "সাবধান ইন্ডিয়া -"এর ভিন্ন ভিন্ন পর্বে অভিনয় করেছেন।
বর্তমানে তিনি একতা কাপুরের বালাজি টেলিফিল্মস সংস্থার অধীনে নির্মিত কালারস টিভির জনপ্রিয় ধারাবাহিক পরিনীতি -তে একটি গুরুত্বপূর্ন পার্শ্ব চরিত্রে অভিনয় করছেন।
নেহা সিং রাঠোর

নেহা সিং রাঠোর একজন ভারতীয় লোকসংগীত গায়িকা, সুরকার এবং রাজনৈতিক ব্যঙ্গকার যিনি মূলত ভোজপুরি ভাষায় গান করেন এবং গানের সুরারোপন করেন। তিনি রাজনৈতিক ও সামাজিক বিষয়ের উপর ভিত্তি করে গান গাওয়ার জন্য পরিচিত। তার "বিহার মে কা বা" (২০২০), "ইউপি মে কা বা?" (২০২২), "ইউপি মে কা বা? সেশন-২" (২০২৩), এবং "এমপি মে কা বা?" (২০২৩) ইত্যাদি ব্যঙ্গাত্মক গানগুলি গনমাধ্যমে বেশ জনপ্রিয় হয়েছে।
নেহা সিং রাঠোরের জন্ম ১৯৯৭ সালে। তিনি জনদহ অঞ্চলে বড় হয়ে উঠেছেন। নেহার বাবা ছিলেন একজন স্থপতি এবং তার মা ছিলেন একজন গায়িকা এবং গৃহকর্ত্রী। নেহা তার ভাইবোনদের মধ্যে সবচেয়ে ছোট ছিলেন। নেহা কানপুর বিশ্ববিদ্যালয় থেকে ২০১৮ সালে তার বিএসসি ডিগ্রী সমাপন করেছেন।
২০১৯ সালে, নেহা রাঠোর ভোজপুরি লোকগানের সুরকার এবং গায়িকা হিসেবে তার কর্মজীবন শুরু করেন। তিনি প্রথমে ফোনে গানের ভিডিও রেকর্ড করে তা ফেসবুকে প্রকাশ করতে শুরু করেন। রাঠোরের এক বিবৃতি অনুসারে তিনি ভোজপুরি কবি ভিখারি ঠাকুর এবং মহেন্দ্র মিসিরের কাজকে তার গানের অনুপ্রেরণা বলে মনে করেন। ভারতে কোভিড-১৯ মহামারীর সময়, ২০২০ সালের মার্চ মাসে লকডাউনের প্রভাব পরিযায়ী শ্রমিকদের উপর পড়ার পর, তিনি ২০২০ সালের মে মাসে তার ইউটিউব চ্যানেল শুরু করেন যাতে সামাজিক যোগাযোগ মাধ্যম এবং সঙ্গীতকে ব্যবহার করে তিনি কোভিড সচেতনতা বৃদ্ধির জন্য প্রচার করতে পারেন। 
তিনি ইউটিউব, ফেসবুক, ইনস্টাগ্রাম, এবং টুইটারে তার গানের ভিডিও প্রকাশ করেন। ২০২০ সালের অক্টোবরের মধ্যে তিনি প্রায় পঞ্চাশটি গানের ভিডিও তৈরি করেছেন যেগুলি বেশ জনপ্রিয় হয়েছে। তার গানগুলি মূলত রাজনীতি এবং রাজনৈতিক ব্যক্তিত্বদের নিয়ে ব্যঙ্গাত্মক ভিডিও। তার ভিডিওগুলিতে, তিনি "পল্লু" সহযোগে বিন্দি এবং শাড়ি পরেন। "দ্য প্রিন্টের" সমালোচক জ্যোতি যাদব, লিখেছেন, যে গানের ভিডিওতে নেহার ব্যঙ্গাত্মক মুখভঙ্গি এবং ক্ষমতার সর্বোচ্চ স্তরকে চ্যালেঞ্জ করে উত্তেজনাপূর্ণ গানের রচনা খুব সহজেই মানুষের দৃষ্টি আকর্ষণ করতে সক্ষম হয়। 
২০২১ সালে, রাঠোরের ইউটিউব চ্যানেলের উপভোক্তার সংখ্যা ১০০,০০০ ছুঁয়ে যাওয়ার পর ইউটিউব সিলভার ক্রিয়েটর অ্যাওয়ার্ড পেয়েছিলেন। ২০২৩ সালের নভেম্বরের মধ্যে, তার ইউটিউব চ্যানেলের উপভোক্তার সংখ্যা ১.২ মিলিয়ন হয়। এরপর তিনি প্রতি মাসে দুই থেকে চারটি গানের ভিডিও তৈরি করতেন। 
২০২২ সালে, নেহা রাঠোর হিমাংশু সিংকে বিয়ে করেন।
আগোহ–গিউগা অনুমান

আগোহ–গিউগা অনুমান সংখ্যাতত্ত্বের একটি অমীমাংসিত সমস্যা, যা মৌলিক সংখ্যার গঠন সম্পর্কিত গভীর সংযোগ প্রদান করে। এটি দুটি পৃথক ধারণা—গিউগা অনুমান (১৯৫০) ও আগোহের অনুমান (১৯৯০)—কে একীভূত করে!
একটি যৌগিক সংখ্যা formula_1 কে গিউগা সংখ্যা বলা হয় যদি এটি নিচের শর্ত পূরণ করে:
formula_2
যেখানে formula_3 হলো formula_1-এর মৌলিক উৎপাদক।
"একটি সংখ্যা formula_1 মৌলিক হবে যদি এবং কেবল যদি
formula_6
(অর্থাৎ, কোনো গিউগা সংখ্যা মৌলিক নয়)।"
উদাহরণ:
বার্নোলি সংখ্যার সাথে সম্পর্ক: বার্নোলি সংখ্যা formula_8 হল মূলদ সংখ্যার একটি অনুক্রম, যা সংখ্যাতত্ত্বে গুরুত্বপূর্ণ ভূমিকা রাখে। আগোহের অনুমান নিম্নরূপ:
"একটি সংখ্যা formula_9 মৌলিক হবে যদি এবং কেবল যদি
formula_10
যেখানে formula_11 হলো formula_12-তম বার্নোলি সংখ্যা।"
১৯৯০-এর দশকে তাকাশি আগোহ প্রমাণ করেন যে গিউগা অনুমান ও আগোহের অনুমান গাণিতিকভাবে সমতুল্য। অর্থাৎ, একটি অনুমান সত্য হলে অন্যটিও সত্য। এদের যৌথ নাম আগোহ–গিউগা অনুমান।
গাণিতিক সংযোগ:
আগোহ–গিউগা অনুমান উইলসনের উপপাদ্যের সাথে সম্পর্কিত। উইলসনের উপপাদ্য অনুসারে, একটি সংখ্যা "p" মৌলিক সংখ্যা হবে কেবল এবং কেবল যদি—
যা নিন্মোক্ত উপায়েও লিখা যায়:
একটি বিজোড় মৌলিক সংখ্যা "p" এর জন্য আমরা পাই,
এবং "p=2" হলে,
সুতরাং, যদি আগোহ–গিউগা অনুমান সত্য হয় এবং এটির সাথে উইলসনের উপপাদ্যের সম্পর্ক স্থাপন করা হয়, তবে আমরা পাবো: একটি সংখ্যা "p" তখনই মৌলিক সংখ্যা হবে যদি এবং শুধুমাত্র যদি—
এবং
এই বিবৃতিটি এখনো একটি অনুমান কারণ এটি এখনো প্রমাণ করা যায়নি যে যদি কোনো সংখ্যা "n" মৌলিক সংখ্যা না হয় (অর্থাৎ, "n" একটি যৌগিক সংখ্যা হয়), তবে সূত্রটি প্রযোজ্য হবে না। এটি প্রমাণিত হয়েছে যে একটি যৌগিক সংখ্যা "n" সূত্রটিকে সিদ্ধ করবে তখনই যখন এটি একই সাথে একটি কারমাইকেল সংখ্যা এবং একটি গিউগা সংখ্যা হবে। এছাড়াও, যদি এমন কোনো সংখ্যা থেকে থাকে, তবে তার অন্তত 13,800টি অঙ্ক থাকবে (Borwein, Borwein, Borwein, Girgensohn, 1996)।
2001 সালে লেয়ার্টে সোরিনি তার এক গবেষণায় দেখিয়েছিলেন যে, যদি কোনো প্রতিউদাহরণ (counterexample) থেকে থাকে, তবে সেই সংখ্যা "n" অবশ্যই 10 এর চেয়েও বড় হবে, যা বেদোচি কর্তৃক প্রস্তাবিত সীমার সাথে সঙ্গতিপূর্ণ।
আগোহ–গিউগা অনুমান সংখ্যাতত্ত্বের একটি মৌলিক সমস্যা, যা মৌলিক ও যৌগিক সংখ্যার মধ্যে গভীর সংযোগ প্রকাশ করে। বার্নোলি সংখ্যা, মডুলার অ্যারিথমেটিক, এবং মৌলিক সংখ্যার গঠনের জটিল সম্পর্ক এই অনুমানের কেন্দ্রে অবস্থিত। যদিও গণনামূলক প্রমাণগুলি অনুমানকে সমর্থন করে, কঠিন গাণিতিক প্রমাণ এখনও অপেক্ষমান।
আল-মোহাম্মদি মসজিদ

আল-মোহাম্মাদী মসজিদ () হল মরক্কোর কাসাব্লাংকার হাবুস কোয়ার্টারে অবস্থিত একটি বৃহৎ মসজিদ। এটি ১৯৩৫ সালের দিকে নির্মিত হয়েছিল এবং এর নির্মাণকাজে সুলতান পঞ্চম মোহাম্মদ পৃষ্ঠপোষকতা করেন। তার নামানুসারেই এই মসজিদটির নামকরণ করা হয়েছে।
মসজিদটির নির্মাণ কাজ শুরু হয় ৩০ জুন ১৯৩৪ সালে। পঞ্চম মোহাম্মদ (যিনি নির্মাণের পৃষ্ঠপোষকতা করেছিলেন) এর ভিত্তিপ্রস্তর স্থাপন করেছিলেন। এটি স্থপতি অগাস্তে ক্যাডেট এটি ডিজাইন করেন। ক্যাডেট ও এডমন্ড ব্রায়ন হাবুস কোয়ার্টারের অন্যান্য ভবনের নকশায় জড়িত ছিলেন, যার মধ্যে নিকটবর্তী আল-ইউসুফি মসজিদ (অথবা মৌলে ইউসুফ মসজিদ)-ও অন্তর্ভুক্ত ছিল। ১৯৩৪ সালের আগস্টে স্থপতি আবাদ এবং বেন ওমরের তত্ত্বাবধানে কাজ চলাকালীন সুলতান নির্মাণস্থল পরিদর্শন করেন। ১৯৩৬ সালের ১২ জুন পঞ্চম মোহাম্মদের উপস্থিতিতে মসজিদটি আনুষ্ঠানিকভাবে উদ্বোধন করা হয়। ২০০৭ সালে মসজিদটির একটি বড় সংস্কার করা হয়।
ভবনটি প্রায় জায়গা জুড়ে বিস্তৃত এবং এতে ৬০০০ হতে ৮০০০ জন অবস্থান করতে পারবেন। এর নকশায় ঐতিহ্যবাহী মরক্কোর ইসলামী স্থাপত্যের উল্লেখ রয়েছে। মিনারটি মারাকেশের কুতুবিয়া মসজিদের মিনারের আদলে তৈরি এবং উঠোনটি ফেসের কারাউইন মসজিদের আদলে তৈরি।
আবদুল্লাহ মাজানদারানি

আয়াতুল্লাহ শায়খ আবদুল্লাহ মাজান্দারানি ( ) (খ্রিস্টাব্দ ১৮৪০–১৯১২; হিজরী ১২৫৬–১৩৩০) ছিলেন একজন শিয়া মারজা এবং কাজার রাজবংশের বিরুদ্ধে সাংবিধানিক আন্দোলনের নেতা। তিনি মির্জায়ে রাশতির একজন ছাত্র ছিলেন। তিনি এশিয়ার প্রথম গণতান্ত্রিক বিপ্লব, ইরানের সাংবিধানিক বিপ্লবকে সমর্থন করার জন্য আখুন্দ খুরাসানী এবং মির্জা হুসেন খালিলী তিহরানীর সাথে কাজ করেছিলেন এবং অনুকরণের প্রধান উৎস আখুন্দ খুরাসানীর সমস্ত প্রধান বিবৃতিতে সহ-স্বাক্ষর করেছিলেন। 
তার পুরো নাম মোল্লা আবদুল্লাহ ল্যাংরুদি। তাঁর পিতা ছিলেন শেখ মুহাম্মদ নাসির গিলানি যিনি গিলান থেকে ইরানের মাজানদারান প্রদেশে ভ্রমণ করেছিলেন। আবদুল্লাহ ইরানের উত্তরে অবস্থিত বারফ্রুস শহরে জন্মগ্রহণ করেন, যা বর্তমানে আমোল নামে পরিচিত। ইরানে প্রাথমিক শিক্ষা শেষ করার পর তিনি আতাবাতে ভ্রমণ করেন। কারবালায় তিনি জয়ন-আল-আবেদীন মাজানদারানী এবং শায়খ হাসান আরদাকানীর বৈজ্ঞানিক কোর্সে অংশগ্রহণ করেছিলেন। তারপর তিনি পড়াশোনা চালিয়ে যাওয়ার জন্য আরেকটি গুরুত্বপূর্ণ শিয়া শহর নাজাফে যান। ধারণা করা হয় যে তিনি তার বাকি জীবন সেখানেই ছিলেন। 
তিনি বারফোরুশ সেমিনারিতে তার শিক্ষাজীবন শুরু করেন। তিনি মোল্লা মুহাম্মদ আশরাফীর ক্লাসে অংশ নেন। তারপর তিনি ইরাকে চলে যান। মাজান্দারানির শিক্ষকগণ হলেন শায়খ মাহদি কাশেফ আলঘাটা, জয়েন আলআবেদিন মাজান্দারানি, শায়খ হাসান আরদেকানি, মোল্লা মুহাম্মদ ইরাভানি, এবং মির্জা হাবিব আল্লাহ রাশতী।
মাজান্দারানি, মোহাম্মদ কাজেম খোরাসানি এবং হোসেন খলিলির সাথে কাজার রাজবংশকে প্রতিরোধকারী উলামাদের মধ্যে গণ্য হন। তারা " নাজাফ শহরের উলামা সালাসা" নামেও পরিচিত ছিলেন। সাংবিধানিক আন্দোলনের অন্যতম প্রধান ব্যক্তিত্ব ছিলেন আবদুল্লাহ। তিনি সাংবিধানিক আন্দোলনে গুরুত্বপূর্ণ ভূমিকা পালন করেছিলেন, যার মধ্যে ছিল রাশিয়ান আক্রমণ এবং অন্যায্য চুক্তির বিরুদ্ধে প্রতিরোধ গড়ে তোলার জন্য জনগণকে উৎসাহিত করা এবং ইসলামী ধর্মের সমর্থনে চিঠি লেখা। মোহাম্মদ কাজেম খোরাসানির সাথে, মাজানদারানি ইরানের অভ্যন্তরীণ বিষয়ে ইংরেজ সরকারের নীতি এবং হস্তক্ষেপের বিরুদ্ধে প্রতিবাদ করেছিলেন। তিনি সংবিধান প্রণয়নের সময় ইরানি জনগণের আন্দোলনকে সমর্থন করেছিলেন এবং তাদের উৎসাহিত করার জন্য টেলিগ্রাম এবং চিঠি পাঠিয়েছিলেন। আখুন্দ খুরাসানী, মির্জা হুসাইন তেহরানী এবং শায়খ আবদুল্লাহ মাজান্দারানী ইমামের অনুপস্থিতিতে ধর্মীয় ধর্মনিরপেক্ষতার একটি মডেলের তত্ত্ব উপস্থাপন করেছিলেন, যা এখনও শিয়া মাদ্রাসাগুলিতে প্রচলিত। 
১৯০৮ সালের ২৩শে জুন মোহাম্মদ আলী শাহের নির্দেশে প্রথম সংসদ ধ্বংসের পর থেকে ১৯০৯ সালের ১৬ই জুলাই শাহের ক্ষমতাচ্যুতি পর্যন্ত সময়কালকে আধুনিক ইরানের ইতিহাসে 'কম স্বৈরাচার' বলা হয়। রাষ্ট্রদ্রোহের বিরুদ্ধে লড়াই এবং ইসলামকে রক্ষা করার আড়ালে শাহ বারবার নির্বাচন বিলম্বিত করেছিলেন। মোহাম্মদ আলী শাহ নাজাফের অনুকরণের উৎসগুলোর কাছে চিঠি লিখেছিলেন, বাবি এবং অন্যান্য ধর্মদ্রোহীদের কথিত ষড়যন্ত্রের বিরুদ্ধে তাদের সমর্থন চেয়েছিলেন। তবে, আখুন্দ খুরাসানী, মির্জা তেহরানী এবং মির্জা আবদুল্লাহ মাজান্দারানী গণতন্ত্রের ধর্মীয় বৈধতা নিশ্চিত করে প্রতিক্রিয়া জানান এবং শাহকে সমাজের অবস্থার উন্নতি এবং ঔপনিবেশিক প্রভাবের বিরুদ্ধে দেশকে রক্ষা করার জন্য সাংবিধানিক কাঠামোর মধ্যে কাজ করার পরামর্শ দেন।
আসাদ ইবনে আব্দুল উজ্জা

আসাদ ইবনে আবদ আল-উজ্জা ( ) ছিলেন কুসাই ইবনে কিলাবের নাতি এবং ইসলামের নবী মুহাম্মদের মাতৃবংশীয় প্রপিতামহ।
তার বাবা আব্দুল-উজ্জা ইবনে কুসাই। তিনি উম্মে হাবিব বিনতে আসাদের পিতা, যিনি বাররাহ বিনতে আব্দুল উজ্জার মা ছিলেন।বাররাহ বিনতে আব্দুল উজ্জা আমিনা বিনতে ওয়াহাবের মা।আর আমিনা মুহাম্মদের মা ছিলেন। 
আসাদ হলেন কুরাইশ বনু আসাদ গোত্রের পূর্বপুরুষ। সম্ভবত তার অনেক ছেলেমেয়ে ছিল। কিন্তু ইতিহাসে বহুল আলোচিত তার একমাত্র কন্যা হলেন বাররার মা উম্মে হাবিব বিনতে আসাদ।যিনি কুরাইশ বনু জুহরা গোত্রের ওয়াহাবকে বিয়ে করেছিলেন এবং তার মায়ের নাম আতিকা ছিল বলে জানা যায়।আবার,বাররা হলেন মুহাম্মদের মা আমিনা বিনতে-ওয়াহবের মা। অর্থাৎ, মুহাম্মদের মাতৃকুল অনুসরণ করলে দেখা যায় যে, আসাদ হলেন মুহাম্মদের চতুর্থ প্রজন্মের উত্তরসূরী।ইতিহাসে বহুল আলোচিত আসাদের একমাত্র পুত্র হলেন নওফাল বিন-আসাদ, যদিও সম্ভবত তার আরও অনেক সন্তান (মেয়ে এবং ছেলে) ছিল। নওফালের পরিচিত পুত্ররা হলেন ওয়ারাকা বিন-নওফাল এবং খুওয়াইলিদ বিন নাওফাল। ইবনে-হিশামের মতো প্রধান ইসলামী জীবনীমূলক উৎসগুলিতে ইবনে-ইসহাক ওয়ারাকাকে আসাদের নাতি হিসেবে নয় বরং আসাদের পুত্র হিসেবে উল্লেখ করেছেন। খুওয়াইলিদের চারটি সন্তান ছিল: নওফাল বিন খুওয়াইলিদ, খাদিজা বিনতে খুওয়াইলিদ,হালা বিনতে খুওয়াইলিদ এবং আল-আওয়াম বিন-খুয়াইলিদ।এদের মধ্যে খাদিজা বিনতে খুওয়াইলিদ ছিলেন মুহাম্মদের প্রথম স্ত্রী।হালা বিনতে খুওয়াইলিদ ছিলেন কায়রুজ ইবনে-আল-রাবি'(যিনি কন্য আবুল-আস নামে পরিচিত)-র স্ত্রী।আল-আওয়াম বিন-খুয়াইলিদ মুহাম্মদের চেয়েও ছোট তার খালা ও মুহাম্মদের চাচা হামজা বিন-আব্দ-আল-মুত্তালিবের কন্যা সাফিয়া বিনতে-আব্দ-আল-মুত্তালিবকে বিয়ে করেন। সাফিয়া এবং হামজা উভয়ই মুহাম্মদের চেয়ে ছোট ছিলেন। 
আসাদি বংশের একজন গুরুত্বপূর্ণ সদস্য জুবায়ের ইবনে আল-আওয়ামের বংশধর জুবায়েরি শাখাটি দ্বিতীয় প্রাথমিক ইসলামী গৃহযুদ্ধ দ্বিতীয় ফিতনার সময় একটি গুরুত্বপূর্ণ দল ছিল। মুয়াবিয়া তার পুত্র ইয়াজিদকে তার উত্তরসূরী ঘোষণা করার পর, ৬৭৬ সালে যুবায়েরের পুত্র আবদুল্লাহ ইয়াজিদকে খলিফা হিসেবে স্বীকৃতি দিতে অস্বীকৃতি জানান। ৬৮৩ সালে, আবদুল্লাহ মক্কার নিয়ন্ত্রণ লাভ করেন এবং একটি রাষ্ট্রব্যবস্থা প্রতিষ্ঠা করেন। ইয়াজিদের মৃত্যুর পর, আবদুল্লাহ নিজেকে "আমিরুল-মুমিনিন" (মুমিনদের সেনাপতি) ঘোষণা করেন এবং "যুবাইরি খিলাফত" প্রতিষ্ঠা করেন। এর কিছুদিন পরেই, আবদুল্লাহ পারস্যের অর্ধেক এবং মিশরের অর্ধেকের নিয়ন্ত্রণ লাভ করেন। আলী (চতুর্থ রাশিদুন খলিফা আলীর পরিবার এবং বংশধর) এবং যুবাইরিদ উভয়ই ছিলেন নবীর সাহাবী রাজবংশের মধ্যে দুটি, যাদের খিলাফত রাজ্যের মধ্যে সর্বাধিক সংখ্যক জমি এবং সম্পত্তি ছিল। 
জুবায়েরি শাসনব্যবস্থায় ইয়েমেনি আজদ বংশের লোকেরা আল-শাম উপ-ইউনিটগুলিতে গভর্নর হিসেবে নিয়োগের ক্ষেত্রে বেশি প্রাধান্য পেত। এদের মধ্যে কিন্দা এবং কালবের দক্ষিণাঞ্চলীয় গোষ্ঠীগুলিও অন্তর্ভুক্ত ছিল।
মাহমুদ আহমেদ ইবিয়ারি

মাহমুদ আহমাদ ইবিয়ারি ( ; জন্ম: ৫ জুন ১৯৫২) হলেন আন্তর্জাতিক মুসলিম ব্রাদারহুড সংস্থার উপ-মহাসচিব এবং লন্ডন থেকে প্রকাশিত মুসলিম ব্রাদারহুডের সাপ্তাহিক "রিসালাত আল-ইখওয়ানের" সম্পাদক। 
মাহমুদকে মুসলিম ব্রাদারহুডের অফিসিয়াল ওয়েবসাইটের মালিক এবং ওয়েবমাস্টার হিসেবে উল্লেখ করা হয়। তিনি মুসলিম ব্রাদারহুডের সাপ্তাহিক "রিসালাত আল-ইখওয়ানের" প্রধান সম্পাদক এবং মধ্যপ্রাচ্যে মুসলিম ব্রাদারহুডের সাথে সম্পর্কিত স্যাটেলাইট টিভি চ্যানেল যেমন আহরার২৫ এর সাথেও জড়িত।আহরার২৫ একটি স্যাটেলাইট চ্যানেল হিসেবে শুরু হয়েছিল এবং লেবানন থেকে পরিচালিত হয়েছিল কিন্তু ২০১৪ সালের মার্চ মাসের শেষের দিকে স্যাটেলাইট অপারেটিং কোম্পানি নাইল স্যাট এবং কুয়েতের গাল্ফ স্যাট স্যাটেলাইটস সমস্ত ফ্রিকোয়েন্সি সরিয়ে ফেললে তাদের কার্যক্রম বন্ধ করে দিতে হয়। "দুটি স্যাটেলাইট কোম্পানির প্রশাসন আহরার ২৫-কে জানিয়েছে যে এই সিদ্ধান্ত রাজনৈতিকভাবে উদ্দেশ্যপ্রণোদিত এবং মিশরীয় কর্তৃপক্ষের চাপের পরে এসেছে।" বর্তমানে চ্যানেলটির কেবল সোশ্যাল মিডিয়ায় উপস্থিতি রয়েছে।
২০০০ সালের শুরুর দিক থেকে, মাহমুদ লন্ডনে অবস্থান করছেন এবং মহাসচিব ইব্রাহিম মুনিরের সাথে ঘনিষ্ঠভাবে আন্তর্জাতিক মুসলিম ব্রাদারহুড সংস্থার উপ-মহাসচিব হিসেবে কাজ করছেন। তারা দুজন ২০১১ সালে মিশরীয় মুসলিম ব্রাদারহুডের প্রতিনিধিদলের অংশ হিসেবে তুরস্কের প্রাক্তন প্রধানমন্ত্রী নেকমেত্তিন এরবাকানের শেষকৃত্যে উপস্থিত ছিলেন। এরবাকানের জানাজায় উপস্থিত অন্যান্য মিশরীয় মুসলিম ব্রাদারহুড নেতাদের মধ্যে ছিলেন মাহদী আকেফ, মাহমুদ এজ্জাত, সাদ এল-কাতাতনি, আয়মান আলী এবং ইউসুফ নাদা । 
২০১৩ সালের মিশরীয় অভ্যুত্থানের পর থেকে মাহমুদের ব্যক্তিত্ব আরও বিশিষ্ট হয়ে ওঠে এবং মিডিয়াতে আরও বেশি গুরুত্বপূর্ণ হিসেবে বিবেচিত হতে শুরু করেন।
১৮ আগস্ট ২০১৩ তারিখে, মিশরে সামরিক অভ্যুত্থানের প্রতিক্রিয়া সম্পর্কে কৌশল নির্ধারণের জন্য মিলানের ওয়েস্টিন প্যালেস হোটেলে উচ্চ-স্তরের মুসলিম ব্রাদারহুড সদস্যদের একটি দল একত্রিত হয়েছিল। এই সভাটি মুসলিম ব্রাদারহুডের ঘনিষ্ঠ একটি স্থানীয় সংগঠন, অ্যাসোসিয়েশন ফর লিবার্টি অ্যান্ড জাস্টিস ফর ইজিপ্ট দ্বারা আয়োজিত হয়েছিল । সভায় উপস্থিত প্রধান বক্তা-নেতা ছিলেন মাহমুদ ইবিয়ারি, যিনি ইতালীয় সংবাদমাধ্যমকে মুসলিম ব্রাদারহুডের 'তিন নম্বর' হিসেবে উল্লেখ করেছিলেন। বৈঠকের পর তিনি একটি সংবাদ সম্মেলন করেন যেখানে তিনি এই বিষয়টির উপর আলোকপাত করেন যে মুসলিম ব্রাদারহুড সেনাবাহিনীর বিরুদ্ধে কেবল অহিংস প্রতিরোধ ব্যবহার করবে। ২০১৩ সালের আগস্টে মাহমুদ মুসলিম ব্রাদারহুডের বন্ধুত্বপূর্ণ আন্তর্জাতিক আরবি সংবাদ চ্যানেল আল-জাজিরার অন্যতম প্রধান মুসলিম ব্রাদারহুড বক্তা ছিলেন। 
২০১৪ সালের নভেম্বরে পাকিস্তানের লাহোরে ৩০টি দেশের ইসলামী আন্দোলনের নেতাদের একটি সভা অনুষ্ঠিত হয়।এ সভায় তারা জামায়াতে ইসলামীর তিন দিনের জনসভায় অংশ নেন। এ সভায় উপস্থিত মিশরীয় মুসলিম ব্রাদারহুডের অফিসিয়াল সদস্যরা হলেন মহাসচিব মাহমুদ হুসেন, মাহমুদ এবং ইব্রাহিম মুনির।
নেহা সরগম

নেহা দুবে, যিনি তার মঞ্চনাম নেহা সরগম সম্বোধনেই বেশি পরিচিত, তিনি একজন ভারতীয় অভিনেত্রী এবং গায়িকা। তিনি সনি টিভির সংগীত প্রতিযোগীতামূলক রিয়েলিটি শো ইন্ডিয়ান আইডলের চতুর্থ মরসুমে প্রতীযগী হিসাবে অংশগ্রহণ করেছিলেন। তিনি স্টার প্লাসের জনপ্রিয় ধারাবাহিক "চাঁদ ছুপা বাদল মে", জি টিভির পুরানভিত্তিক ধারাবাহিক "রামায়ণ" এবং সামাজিক ধারাভিক "ডোলি আরমানো কি" -তে অভিনয়ের জন্য পরিচিত। তিনি "মির্জাপুর" ওয়েব সিরিজেও অভিনয় করেছিলেন। তিনি মঞ্চ নাটক "মুঘল-ই-আজম" -এর অংশ ছিলেন।
নেহা সরগম "ইন্ডিয়ান আইডলের" দ্বিতীয় মরসুমের জন্য অডিশন দিয়েছিলেন, কিন্তু দ্বিতীয় অডিশনে তিনি গানের কথা ভুলে গিয়েছিলেন বলে তাকে প্রত্যাখ্যান করা হয়েছিল। তিনি ২০০৯ সালে "ইন্ডিয়ান আইডলের" চতুর্থ মরসুমেও উপস্থিত হয়েছিলেন। তিনি স্টার প্লাসের ধারাবাহিক "চাঁদ ছুপা বাদল মে" -এর মুখ্য চরিত্র নিবেদিতা এবং জি টিভির ""রামায়ণ" "-এ সীতার চরিত্রে অভিনয় করে পরিচিতি পান। 
তিনি অ্যান্ডটিভির পুরানভিত্তিক ধারাবাহিক"পরমাবতার শ্রীকৃষ্ণ" -তে দেবী লক্ষ্মীর ভূমিকায় অভিনয় করেছিলেন। নেহা "পুনর্বিবাহ - জিন্দেগি মিলেগি দোবারা" ধারাবাহিকে একটি স্বল্প দৈর্ঘ্যের চরিত্রে এবং "ডোলি আরমানো কি" ধারাবাহিকে মুখ্য চরিত্র দিয়ার ভূমিকায় অভিনয় করেছিলেন। নেহা "ইস পেয়ার কো কেয়া নাম দুন? এক বার ফির," এবং "ইয়ে হ্যায় আশিকি" ধারাবাহিকে অভিনয় করেছিলেন। 
সরগাম ফিরোজ আব্বাস খান পরিচালিত এবং শাপুরজি পালোনজি গ্রুপ প্রযোজিত মুঘল-ই-আজম সহ দুটি সঙ্গীত নাটকে অভিনেতা এবং গায়িকা হিসাবে কাজ করেছেন। 
২০২০ সালে, সরগাম মির্জাপুর ওয়েব শৃঙ্খলার দ্বিতীয় এবং তৃতীয় মরসুমে সালোনি ত্যাগীর ভূমিকায় অভিনয় করেছিলেন।
আগ্রাওয়ালের অনুমান

সংখ্যা তত্ত্বে, ২০০২ সালে মনীন্দ্র আগ্রাওয়ালের অনুমান সাইক্লোটমিক AKS পরীক্ষার ভিত্তি রূপে কাজ করে। আগ্রাওয়ালের অনুমান অনুযায়ী:
formula_1 এবং formula_2 দুটি সহমৌলিক ধনাত্মক পূর্ণসংখ্যা এবং
formula_3
হলে formula_1 একটি মৌলিক সংখ্যা হবে অথবা formula_5 হবে।
যদি আগ্রাওয়াল অনুমান সঠিক হত, তবে এটি AKS মৌলিকতা পরীক্ষার রানটাইম জটিলতাকে formula_6 থেকে formula_7-এ হ্রাস করত।
এই অনুমানটি ২০০১ সালের থিসিসে রজত ভট্টাচার্য ও প্রশান্ত পাণ্ডে দ্বারা প্রণীত হয়েছিল। এটি formula_8 এবং formula_9 এর জন্য গণনাযোগ্যভাবে যাচাই করা হয়েছে, এবং formula_10 এর ক্ষেত্রেও পরীক্ষা করা হয়েছে।
তবে, কার্ল পমেরান্স এবং হেনড্রিক ডব্লিউ. লেন্সট্রা-এর এক হিউরিস্টিক যুক্তি ইঙ্গিত দেয় যে অসংখ্য বিপরীত উদাহরণ বিদ্যমান। বিশেষ করে, এই যুক্তি দেখায় যে, এমন বিপরীত উদাহরণগুলির অসীম ঘনত্ব যেকোনো formula_11 এর জন্য formula_12 থেকে বেশি।
উপরের যুক্তি অনুযায়ী, যদি আগ্রাওয়াল অনুমানটি মিথ্যা প্রমাণিত হয়, তবে রোমান বি. পপোভিচ অনুমান করেন যে সংশোধিত একটি সংস্করণ তবুও সঠিক হতে পারে:
ধরা যাক, formula_1 এবং formula_2 এমন দুটি ধনাত্মক সংখ্যা, যাদের সর্বোচ্চ সাধারণ গুণনীয়ক ১। যদি
এবং
তাহলে formula_1 একটি মৌলিক সংখ্যা, অথবা formula_18 হবে।
উভয় আগ্রাওয়াল ও পপোভিচ অনুমান ডিস্ট্রিবিউটেড কম্পিউটিং পদ্ধতি Primaboinca Project দ্বারা পরীক্ষা করা হয়েছে, যা ২০১০ থেকে ২০২০ পর্যন্ত BOINC-ভিত্তিক ছিল। এই প্রোজেক্ট formula_19 পরিসরে অনুসন্ধান করেও কোনো কাউন্টার এক্সাম্পল খুঁজে পাওয়া যায়নি।
Primaboinca Project
ইভা শিরালি

ইভা শিরালি (জন্ম: ১৬ জুলাই ১৯৮০) হলেন মুম্বাইয়ে বসবাসকারী একজন ভারতীয় অভিনেত্রী, যিনি মুলত গুজরাটি এবং হিন্দি ধারাবাহিকে তার অভিনয়ের জন্য সর্বাধিক পরিচিত। তিনি স্টার প্লাসের রূপকথাভিত্তিক ধারাবাহিক "শৌর্য অর আনোখি কি কাহানি" -তে গরিমা এবং অতিলৌকিক বিষয়ের উপর নির্মিত "দিব্যা দৃষ্টি" ধারাবাহিকে গায়ত্রী অলোক সাভারওয়ালের ভূমিকায় অভিনয় করেছিলেন। তিনি "কিসমত কি লকিঁড়ো সে" ধারাবাহিকে অভিনয় করেছেন।
তিনি প্রথম ২০০৫ সালে সম্প্রচারিত টিভি ধারাবাহিক "ইন্সট্যান্ট খিচড়ি" -এর একটি পর্বে প্রিয়া নামের একটি স্বল্প দৈর্ঘ্যের চরিত্রে অভিনয় করে তার কর্মজীবন শুরু করেছিলেন। এরপর তিনি "কসম সে"(২০০৬), "সপ্না বাবুল কা বিদাই"(২০০৭), পবিত্র রিস্তা(২০১০), গুস্তাখ দিল(২০১৩) ইত্যাদি বহু ধারাবাহিকের বিভিন্ন গুরুত্বপূর্ন ভূমিকায় অভিনয় করেছেন।
বর্তমানে তিনি কালারস টিভিতে সম্প্রচারিত "অ্যাপোলীনা-সপ্নো কি উঁচি উরান" ধারাবাহিকে মধু শুক্লা চরিত্রে অভিনয় করছেন।
সুষমা প্যাটেল

সুষমা এস. প্যাটেল একজন ভারতীয় রাজনীতিবিদ এবং ভারতের উত্তরপ্রদেশের ১৭তম বিধানসভার সদস্য। তিনি উত্তরপ্রদেশের জৌনপুর জেলার মুংরা বাদশাহপুর নির্বাচনী এলাকার প্রতিনিধিত্ব করেন। তিনি ভারতীয় জনতা পার্টির একজন সদস্য।
সুষমা প্যাটেল বহুজন সমাজ পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেন এবং তার নিকটতম প্রতিদ্বন্দ্বী ভারতীয় জনতা পার্টির সীমা দ্বিবেদীকে ৫,৯২০ ভোটের ব্যবধানে পরাজিত করেন।
যশশ্রী মাসুরকার

যশশ্রী মাসুরকার একজন ভারতীয় অভিনেত্রী এবং কণ্ঠশিল্পী যিনি হিন্দি টেলিভিশন জগতে তার কাজের জন্য সবচেয়ে বেশি পরিচিত। তিনি স্টার ওয়ানের হিন্দী ধারাবাহিক "রং বদলতি ওড়নী" -তে কনক চরিত্রে অভিনয়ের জন্য সর্বাধিক পরিচিত। এই ধারাবাহিকের মাধ্যমে তার হিন্দী ধারাবাহিকের জগতে অভিষেক হয়। যশশ্রী "সংস্কার - ধরোহর আপন কি", "চক্রবর্তী অশোক সম্রাট" , এবং "কৃষ্ণদাসী" সহ বিভিন্ন ধারাবাহিকে অভিনয় করেছেন। তিনি "বিগ বস মারাঠি ৪" -এ অংশগ্রহণ করেছিলেন। 
মারাঠি ধারাবাহিক ""লক্ষ্মণ রেশা"" - এর মাধ্যমে তার অভিনয় জগতে আত্মপ্রকাশ ঘটে। তিনি "রং বদলতি ওড়নি" ধারাবাহিকের মুখ্য নারী চরিত্র কনকের ভূমিকায় অভিনয় করে জনপ্রিয়তা অর্জন করেন। এই ধারাবাহিকে তিনি অভিনেতা করণ ট্যাকারের সাথে জুটি বাঁধেন এবং তাদের রসায়ন দর্শকদের মনোযোগ আকর্ষণ করেছিল। ধারাবাহিকটি শেষ হওয়ার পরপরই, তিনি ইমাজিন টিভির ইতিহাসভিত্তিক ধারাবাহিক "চন্দ্রগুপ্ত মৌর্য" -তে মৃগ্নয়নীর ভূমিকায় অভিনয় করছিলেন, কিন্তু তিনি কিছুদিন পরেই ধারাবাহিক ছেড়ে দেন। "সংস্কার - ধরোহর আপন কি" ধারাবাহিকে একটি সংক্ষিপ্ত ভূমিকায় অভিনয়ের পর তিনি "দো দিল বন্ধে এক ডোরি সে" ধারাবাহিকে যোগ দেন। অনুষ্ঠানটিতে তার নেতিবাচক ভূমিকা এতোটাই ফলপ্রসু ছিল যে তা দর্শকদের মধ্যে ক্ষুব্ধ প্রতিক্রিয়ার জন্ম দেয়। ২০১৫ সালে তিনি কালারস টিভির ইতিহাস নির্ভর ধারাবাহিক "চক্রবর্তী অশোক সম্রাট-" এ অগ্নিশিখা চরিত্রে অভিনয়ের জন্য নির্বাচিত হন। পরবর্তীতে, তিনি একই টিভি চ্যানেলের "কৃষ্ণদাসী" এবং আরও বেশ কয়েকটি ধারাবাহিকে পার্শ্ব চরিত্রে অভিনয় করেন। যশশ্রী বিগ বস মারাঠি ৪ -এ অংশগ্রহন করেছিলেন।
সানা আমিন শেখ

সানা আমিন শেখ একজন ভারতীয় অভিনেত্রী এবং রেডিও শিল্পী, যিনি মূলত হিন্দি টেলিভিশন অনুষ্ঠান এবং চলচ্চিত্রে অভিনয় করেন। সানা "কেয়া মস্ত হ্যায় লাইফ" ধারাবাহিকে ঋতু শাহের চরিত্রে অভিনয়ের মাধ্যমে অভিনয় জগতে প্রবেশ করেন। তিনি ৩০টিরও বেশি টেলিভিশন ধারাবাহিকে অভিনয় করেছেন এবং নিজেকে সবচেয়ে জনপ্রিয় টেলিভিশন তারকাদের মধ্যে প্রতিষ্ঠিত করেছেন। সানা "জিত জায়েঙ্গে হাম, গুস্তাখ দিল," "মিলিয়ন ডলার গার্ল", "ভুতু (প্রথম মরসুম)", "কৃষ্ণদাসী," "পারফেক্ট" ইত্যাদি বিবিধ ধারাবাহিকে প্রধান ভূমিকায় অথবা গুরুত্বপূর্ন ভূমিকায় অভিনয় করেছেন। তিনি "কুছ রং পেয়ার কে অ্যায়সে ভি" ধারাবাহিকের তৃতীয় মরসুমে একটি নেতিবাচক চরিত্রে অভিনয় করেছিলেন। এছাড়াও তিনি "তেরে শেহর মে," "মন কি আওয়াজ প্রতিজ্ঞা" ইত্যাদি বিভিন্ন ধারাবাহিকে নেতিবাচক বা সহায়ক ভূমিকায় অভিনয় করেছেন। আমিন "সিংহাম" চলচ্চিত্রে অঞ্জলি ভোঁসলে চরিত্রে অভিনয়ের মাধ্যমে বলিউডের চলচ্চিত্র জগতে প্রবেশ করেন। এছাড়াও তিনি "টেবিল নং ২১", "আইল্যান্ড সিটি" এবং "বামফাড়" ইত্যাদি চলচ্চিত্র প্রকল্পে সহ-অভিনেত্রী হিসেবে অভিনয় করেছেন।
সানা মুম্বাইয়ের অধিবাসী। তার প্রপিতামহ আশরাফ খান গুজরাটি নাট্য জগতের একজন অভিনেতা এবং গায়ক ছিলেন এবং চলচ্চিত্র নির্মাতা মেহবুব খানের রোটি ছবিতে কথক চরিত্রে অভিনয় করেছিলেন।
তিনি ২০১৬ থেকে ২০২২ সাল পর্যন্ত টেলিভিশন পরিচালক আইজাজ শেখের সাথে বিবাহ বন্ধনে আবদ্ধ ছিলেন।
নেহা বাম

নেহা বাম একজন ভারতীয় অভিনেত্রী। তিনি কোলহাপুরে জন্মগ্রহণ করেছিলেন এবং সেখানেই বড় হয়েছেন। তিনি "মুক্তি মনোবিজ্ঞানে" স্নাতকোত্তর ডিগ্রি অর্জন করেছেন। তিনি নাট্য দল আবিষ্কার গ্রুপের অংশ ছিলেন এবং তাদের সাথে মঞ্চে অভিনয়ের মাধ্যমে তার অভিনয় জীবন শুরু হয়। মঞ্চে কাজ করার সাথে সাথে তিনি একজন মডেল হিসেবেও কাজ করেছিলেন। এক ওষুধ কোম্পানির জন্য মুদ্রিত বিজ্ঞাপনের চিত্রে তার ছবি ছিল। বেশ কয়েক বছর কলেজে চাকরী করার পর তাকে একটি ছবিতে অভিনয়ের প্রস্তাব দেওয়া হয়। অভিনয়ের পেশাকে আরও আকর্ষণীয় মনে হওয়াতে তিনি তার চাকরি ছেড়ে দেন। তিনি টেলিভিশনে "সাবধান ইন্ডিয়া", "কুমকুম ভাগ্য", "সুকন্যা হামারি বেঁটিয়া" ইত্যাদি অনেক ধারাবাহিকে অভিনয় করেছেন। এছাড়াও তিনি চলচ্চিত্র জগতের সাথেও যুক্ত। "দ্য ডার্টি পিকচার", "দ্য লিফট বয়" ইত্যাদির মতো বেশ কয়েকটি জনপ্রিয় চলচ্চিত্রে তিনি কাজ করেছেন।
এম/এফ (নারীবাদী পত্রিকা)

এম/এফ: নারীবাদী পত্রিকা ছিল একটি ব্রিটিশ নারীবাদী সাময়িকী যা ১৯৭৮ থেকে ১৯৮৬ সাল পর্যন্ত প্রকাশিত হয়েছে। এই পত্রিকাটি নারী আন্দোলন সম্পর্কে, বিশেষ করে সমাজতান্ত্রিক ও নারীবাদী রাজনীতি সম্পর্কিত তাত্ত্বিক ও রাজনৈতিক পর্যালোচনা, আলোচনা এবং নিবন্ধ প্রকাশ করত।
১৯৭৬ সালের মে মাসে লন্ডনে অনুষ্ঠিত পিতৃতন্ত্র সম্মেলনের পর, নারী আন্দোলনের মধ্যেকার তাত্ত্বিক বিতর্ক এবং আলোচনাকে একটি স্থান প্রদানের জন্য "এম/এফ" সাময়িকীটি প্রতিষ্ঠিত হয়। এর প্রথম দিকের সম্পাদকদের মধ্যে ছিলেন পারভীন অ্যাডামস, রোজালিণ্ড কাওয়ার্ড এবং এলিজাবেথ কাউই। পরে তাঁদের সাথে যোগ দেন বেভারলি ব্রাউন ।
প্রথম সংখ্যার ভূমিকায় "এম/"এফ শিরোনামটি স্পষ্টভাবে সংজ্ঞায়িত করা হয়নি তবে মার্কসবাদী নারীবাদের বেশ কয়েকটি উল্লেখ রয়েছে। "কনটেমপোরারি কালচার ইনডেক্স" (বহুবিষয়ক আন্তর্জাতিক তথ্য ভাণ্ডার) "এম/এফ কে" "মূলত পুংলিঙ্গ (ম্যাসকুলাইন) / স্ত্রীলিঙ্গের (ফেমিনাইন) জন্য ব্যবহৃত একটি শিরোনাম" হিসেবে বর্ণনা করে এবং বলে যে "পাঠকরা ভাবছিলেন যে এই তির্যক শিরোনামটি মার্কসবাদ বনাম নারীবাদ (ফেমিনিজম), মা (মাদার) বনাম পিতা (ফাদার), অথবা এমনকি, এটি কি মিশেল ফুকোর একটি সংকেতাবদ্ধ রেফারেন্স হতে পারে।"
সাময়িকীটি বহুমুখী পন্থা এবং বিভিন্ন দৃষ্টিকোণ গ্রহণ করে, যার মধ্যে ছিল: আইনি, সামাজিক, মনোবিশ্লেষণমূলক, অর্থনৈতিক, পাশাপাশি শৈল্পিক দৃষ্টিকোণ। "এম/এফ" মূলত নারীবাদী সমাজতন্ত্রের সাথে নিজেকে একত্রিত করেছিল এবং একই সাথে অপরিহার্যতার সীমাবদ্ধতা এবং ঝুঁকিগুলিও স্বীকার করেছিল। "এম/এফ" মোট বারোটি সংখ্যা প্রকাশ করেছিল। শিক্ষাগত দিক থেকে এটি একটি নিবিড় প্রকল্প ছিল যা নারীদের তাত্ত্বিক এবং রাজনৈতিক বিবেচনার জটিলতা অন্বেষণ করেছে। যদিও এটি স্বল্পস্থায়ী ছিল, অনেক পণ্ডিত এবং পাঠক নারীবাদী আলোচনায় "এম/"এফ -এর অবদান, এর সাফল্য এবং ত্রুটি উভয়কেই বিবেচনা করেছেন।
১৯৭৯ সালে ডায়ানা লিওনার্ড "উইমেন'স স্টাডিজ ইন্টারন্যাশনাল কোয়ার্টারলি" এবং "ফেমিনিস্ট রিভিউ-" এর সাথে "ইজ ফেমিনিজম মোর কমপ্লেক্স দ্যান ডব্লিউএলএম রিয়েলাইজেস?" শীর্ষক একটি গবেষণাপত্রে "এম/"এফ নিয়ে আলোচনা করেন। তিনি "মনোবিশ্লেষণমূলক এবং উত্তর-কাঠামোগত দৃষ্টিকোণের কারণে ... "এম/এফ এর জন্য বিশেষ সমালোচনা সংরক্ষণ করেছিলেন""।
১৯৯০ সালে, অ্যাডামস এবং কাউই "দ্য ওম্যান ইন কোয়েশ্চেন" সম্পাদনা করেন, "এটি এম/এফ" থেকে নেওয়া প্রবন্ধ এবং সম্পাদকীয়গুলির একটি সংগ্রহ।